Castelló restaura documents del XVIII al XIX i un pergamí del XIV - Diari de Girona\nCastelló restaura documents del XVIII al XIX i un pergamí del XIV\nLa majoria de documentació històrica correspon a la darrera batllia del comtat abans de les reformes liberals del segle XIX\ncarme vilà ddg 15.05.2019 | 00:51\nUn dels documents de l'arxiu que s'està restaurant. ajuntament de castelló d'empúries\nUn dels documents de l'arxiu que s'està restaurant.\nL'Arxiu Municipal de Castelló d'Empúries ha portat a terme una campanya de restauració de documentació històrica dels segles XVIII i XIX i un pergamí del XIV. Es tracta de dos capbreus, un pergamí, i la desinfecció i neteja d'un conjunt de catorze Processos de la Cúria del Batlle.\nUn dels capbreus correspon a la Comanda del Temple de Castelló d'Empúries elaborat entre 1797 i 1803 a la notaria de Castelló. En el manual es relacionen les propietats i els béns que posseïa l'orde del Temple. Aquest era un orde religiós-militar establert a la vila comtal en el segle XII.\nLa Comanda de Temple de Castelló, la història de la qual va ser àmpliament investigada pel medievalista castelloní Miquel Pujol Canelles, comptava amb moltes possessions –terres, masos, forns i molins– en una extensa àrea que abraçava quaranta parròquies. A Castelló hi tenia cortals, cases, closes i terres.\nEn el moment de la redacció del capbreu, els templers ja es trobaven en decadència. Tot i això, la casa de la Comanda s'havia reedificat durant el segle XVIII. Amb tot, a principi del segle XIX i després de la redacció del manual, va patir els efectes de la Guerra del Francès (1808-1814) i mai es va recuperar. L'altre capbreu correspon a les possessions del Cambrer del monestir de Sant Pere de Rodes, d'entre 1802 i 1803.\nEls dos capbreus van ser ingressats l'any 2010 gràcies a la donació feta per la família Mayor Fina. En els dos casos, els manuals presentaven pèrdues de suport per acció dels fongs però també dels insectes i algunes pàgines estaven erosionades per l'òxid de les tintes metal·loàcides.\nS'ha fet una neteja en sec, s'han fet banys per aturar l'òxid de les tintes i s'ha reforçat el full amb paper japó, ha informat l'arxiu. També s'han reintegrat les pèrdues amb polpa de paper i finalment s'ha reconstruït el cosit original.\nPergamí de Berenguer Gener\nPel que fa al pergamí, està datat el 1408 i és una procura atorgada per Berenguer Gener. Aquest document es trobava molt malmès per l'acció de la humitat i dels rosegadors. S'ha rehidratat, netejat, aplanat, s'han consolidat les parts deteriorades i s'ha confeccionat una funda de protecció a mida amb materials de conservació. Actualment es pot consultar sense necessitat de treure'l de la funda protectora.\nFinalment, s'han netejat i desinfectat de fongs catorze plecs de processos de la Cort del Batlle -el batlle era un càrrec escollit pel comte d'Empúries a partir d'una terna. La cronologia dels documents va del 1815 al 1820.\nSón els darrers documents produïts per una batllia del comtat abans de les reformes liberals del segle XIX, quan les funcions d'aquest oficial del comte van desaparèixer. Hi podem trobar informació de diferents parròquies.


Publicat el 9 de novembre de 2010 per vicent montesinos\nSembla que el tractat de Schengen va fent-se realitat a La Jonquera. El passat pont de Tots Sants, de camí cap a Perpinyà vaig passar per la frontera de La Jonquera i El Pertús i ens varen desviar per un carril lateral entre els edificis de les duanes i la piràmide que hi ha allà. Sembla que era perquè van a començar les obres d’enderrocament de la duana que travessava l’autopista, per facilitar el pas dels vehicles, ja que després del tracta de Schengen ja no tenien sentit.\nFa molts anys del Tractat dels Pirineus, on els castellans van regalar al rei francès part del nostre país, i sense consultar-mos si estàvem d’acord. Sembla que poc a poc cau la frontera.\nSequoies al Montseny\nPublicat el 8 de novembre de 2010 per vicent montesinos\nNo cal anar al Parc Nacional de Yellowstone per vore sequoies. Al Parc natural del Montseny, més concretament a Sant Fe, hi han tres exemplars. No són tan grans com a Amèrica del nord, però tampoc són bonsais. Aixó si, no trobareu l’ós Yogi ni a Boo boo. El més paregut serà el gosset Rovelló.\nL’acadèmia de Plató\nAquesta inscripció es trobava a la porta d’entrada de l’acadèmia de Platò en l’antiga Atenes. Traduïda significa més o menys: “Cap ignorant en geometria pot traspassat aquesta porta”. Una mostra de la importància que donaven a la geometria i les matemàtics els antics filòsofs grecs. Bé, més o menys igual que als notres temps.\nMarxa dels arrossars. Pals (Baix Empordà)\nPublicat el 7 de novembre de 2010 per vicent montesinos\nUna de les marxes que es fan per l’Empordà és la Marxa dels arrossars de Pals. S’ix del Masos de Pals i es fa una ruta a peu (o corrent) i un altra en BTT. Aquesta travessa tots pels arrossars que hi han a tota la plana que va des de Pals fins al riu Ter. La planta de l’arròs ja està groga i els camps inundats amb l’aigua del Ter. Jo sempre recomane l’arròs del Molí de Pals de la família Parals.\nAquesta marxa no és gens pesada, ja que no hi ha gens de desnivell i la fan moltes famílies amb nens. Recorde un any haver vist a la família d’un campió del mon de 250cc.\ncinema sense diàleg II\nPublicat el 6 de novembre de 2010 per vicent montesinos\nUn altre mestre del cinema, Howard Hawks, i també en un western ens demostra com es poden rodar gairebé 5 minuts de pel·lícula sense cap diàleg. Aquests són els primers minuts de Rio Bravo, amb Dean Martin, John Wayne i Claude Akins\nPortella de Mentet (raquetes de neu)\nUn any, amb el CEM, vàrem fer una excursió amb raquetes de neu pels voltants d’ull de Ter. Pujàrem a la Portella de Mentet i després crec que arribàrem al Pic de la Coma Ermada (2502) des d’on es té una bona vista dels Bastiments i del Grau de Fajol. He provat l’esquí de muntanya i les raquetes. Hem quede amb els esquís, però reconec que les raquetes estan molt bé. Els esquís demanen millor preparació física, i si una temporada estàs baix de forma, les raquetes són una bona opció. Com sempre la bota de vi, amb el vi del Mas Ponsjoan de Calonge no podia faltar.\nPublicat el 5 de novembre de 2010 per vicent montesinos\nLa cançò que em va fer descobrir a Maria de Mar Bonet va ser aquesta, que té poc a vore amb l’estil de la nova cançò. Jazz, emulant a Billie Holiday.\nJim, no riem mai junts, i jo no m’ho mereixo,\nel foc de l’amor amb que ell ja no s’encén\nSi em sento emmalaltir d’amor\ns’esquerda encara més.\nSé que el dia que m’estimi em deixarà,\npodeu creure’m, sigui avui o bé demà,\nsempre duré amb mi alguna cosa de Jim\nThen I hang on and let him go Breakin’ my heart in bits\ncinema sense diàleg\nPublicat el 4 de novembre de 2010 per vicent montesinos\nEls grans directors saben utilitzar les imatges i oblidar-se completament dels diàlegs. John Ford ho demostra en aquesta escena de The Searchers (ací coneguda com Centauros del desierto), 45 segons sense cap paraula. Però les imatges parlen per si soles i diuen molt sobre els personatges i el seu passat.\nParc natural d’Aigüestortes i Estany de Sant Maurici.\nFa uns anys vàrem passar una setmana caminat pel parc de Sant Maurici. Ens muntàrem una ruta que anava d’un refugi a un altre i cada dia feíem una excursió diferent. Set dies sense llum, aigua corrent i telèfons mòbils molestant (i la barba creixent més que mai). Pasàrem pels refugis d’Ernest Mallafrè, el de l’Estany Llong (per tant pujàrem dues vegades el pas del Portarrò d’Espot), i per últim el refugi de Josep Maria Blanc on pujàrem al Pic Peguera (bé jo no vaig arribar, em vaig quedar a uns 10 metres dels 2980 de la seva alçada, encara no m’atrevia a grimpar)\nVal la pena passar uns dies a l’estiu entre aquests muntanyes, envoltats de llacs d’aigua neta i respirant aire pur i gaudint de la natura. Allà és on he vist la rabosa més gran que recorde i he escoltat més varietat d’ocells.\nAqüeducte del castell de Sant Ferran (AP-7)\nPublicat el 3 de novembre de 2010 per vicent montesinos\nMoltes vegades he passat per l’AP-7 en el tram de Figueres, i sempre m’havia fixat amb aquest estrany aqüeducte destrossat per les obres de l’autopista. Ara aquesta última vegada ha estat especial, estranya…. ja que fa uns mesos vaig llegir la novel·la de Vicenç Pagès Jordà “Els jugadors de whist”. Un dels protagonistes mor tràgicament en aquest aqüeducte, com relata l’autor en un article en El Periódico:\nEn Biel Matas Madison va morir el 16 d’agost de 1977. La mort es va\nproduir per traumatisme cranial quan es va precipitar daltabaix de\nl’aqüeducte del castell de Figueres. Va caure a l’autopista i poc\ndesprés li va passar per damunt un camió carregat de roques ornamentals.\nAra cada vegada que passe li tinc una mica més de respecte, però també em recorda una gran novel·la que recomane llegir. Tant aquesta com “La felicitat no és completa”.\nPuntal del llops (420 m). Olocau.\nUn dissabte del mes passat vàrem pujar al puntal del llops, un petit poblat ibèric que hi ha abans d’entrar a Olocau. Aquest poblat formava part del sistema defensiu i de vigilància de la ciutat d’Edeta. Des de dalt, a més del poble d’Olocau es poden vore, per un costat el Castell del Real amb Marines vell al fons, i crec que també Gàtova. Per l’altre costat es veu la plana que va des de Marines nou fins a Llíria i el monestir de Sant Miquel, i més al fons les rodanes de Vilamarxant. Per tant disposaven de molt bona vista els habitants d’aquest enclavament per atendre la seva funció de vigilància.\nImatge turística, quina volem?\npassat dissabte vaig anar a Perpinyà i per tornar vaig agafar la carretera de\nla costa, passant per Argelers,\nCotlliure, Banyuls, Portvendres i Cervera, i entrant a l’Empordà per Portbou.\nVaig dinar a Cotlliure i vaig fer una passejada pel centre on hi han\nrestaurants i tendes de souvenirs,\nregals i menjar. Després conforme anava conduint cap al sud envoltat de les\nvinyes costaneres que cantava Segarra i LLach,\nem fixava en la tipologia de comerços turístics que hi havien al voltant de la\ncarretera fins arribar a Port-bou on ja vaig vore….. Basar oriental, i el caos que\nrepresenten aquests tipus de comerç. Això és diu cuidar la imatge turística.\nSegurament hi hauran comerços xinesos, però no estan a les zones turístiques\n(almenys el que vaig poder observar)\ni la imatge que dona el poble és molt millor que trobar-te 2, 3 o més basars al passeig marítim. Localment, quina\nimatge es du un possible turista de plaça major de Llíria? el que hauria de ser\nel centre comercial del poble?\nRoger Mas. Tanco els ulls, obro els ulls.\nPublicat el 2 de novembre de 2010 per vicent montesinos\nAquests dies m’he recordat d’una cançò del cantant solsoní Roger Mas. Aquesta és del seu últim disc “La casa d’enlloc” i es diu “Tanco els ulls, obro els ulls”. La he recordada en observar com venen alguns alumnes a classe, i que sembla que tot està permès al hora de vestir. I com tot açò és aprofitat pels fatxes per obligar-mos a anar vestidets amb uniformes (llegiu la lletra de la cançò)\nLa imatge és de l’entrada d’un dels primers concerts del Roger a Girona, quan començava en solitari i nomès els coneixien per Solsona i voltants, i gràcies al Ramon Cases vaig descobrir a aquest cantant que ara sembla que agrada més.\ni de l’orgull pagès.\ndels rancis de l’altra banda,\nLletra: Roger Mas\nSole Giménez al teatre del “Clarín”\nFa molts anys va actuar a Llíria, al teatre de la banda Primitiva, la cantant Soledad Giménez acompanyada a la guitarra per Ximo Tebar i el seu grup de jazz d’aleshores. Ja intuïa, que darrere del pop suau de Presuntos Implicada hi havia alguna cosa més, i el concert m’ho va confirmar. Sole va cantar meravellosament alguns estàndards jazzístics i alguna bossa nova i al final per satisfer al públic més jove una cançò del seu grup. Una de les cançons que va cantar llavors, era de Tom Jobim i Vinícius de Moraes, Eu sei que vou te amar, que ara ha gravat al seu últim disc en solitari\nLa Corte del Faraón a la Unió.\nPublicat el 1 de novembre de 2010 per vicent montesinos\nEl proper dissabte tornen a fer sarsuela al teatre de la Unió. El meu “guelo” ja em contava coses sobre les representacions que es feien durant la seva joventut. A més m’ha fet recordar que molta gent es sorprenia de vore a Antonio Banderas cantar en la pel·lícula Evita. Aixó és que no coneixien els inicis cinematogràfics de l’actor malagueny. Vos deixe el vídeo del Casto José:


Museu de l’Antic Comerç - Antiga Masia el Mas de Bruquet\nEl Centre d’Interpretació de l’Antic Comerç, a Salàs de Pallars, és un espai que neix amb la voluntat de recollir, catalogar i informatitzar el fons documental i bibliogràfic existent sobre l’antic comerç, a més d’intentar ampliar-lo a través de donacions, cessions i adquisicions; de potenciar la recerca de la història empresarial catalana, sobretot de les petites empreses d’àmbit local que per les seves reduïdes dimensions i escassa producció són pràcticament desconegudes i que existien a la majoria de pobles (petites fàbriques de lleixius, sabons, licors, gasoses i sifons, fideus, galetes, …) i afavorir l’estudi dels productes que es fabricaven, tant pel que fa als envasos com a la publicitat comercial; i, sobretot, de divulgar tot aquest patrimoni a partir del muntatge d’exposicions temporals, l’edició de publicacions versades en el comerç i la publicitat i l’organització i gestió de les visites guiades a les botigues museu.\nHi ha dos tipus d’espais que s’ambienten:\nEls establiments que venien exclusivament productes amb marca (botiga de queviures, farmàcia, estanc …).\nEls establiments que utilitzen necessàriament alguns d’aquests béns de consum immediats amb marca per a oferir algun tipus de servei (barberia, bar/taverna-cafè).\nL’ambientació d’aquests espais s’aconsegueix a partir del mobiliari, de l’exposició dels productes més representatius de cada període i de l’exhibició de cartells i altres elements publicitaris.\nAquest projecte proposa al visitant d’aquests espais un recorregut per cent anys de vida quotidiana utilitzant el vehicle del poder evocador d’uns escenaris, d’uns productes i d’unes imatges que ja formen part de l’imaginari col·lectiu.


Mantu (Raviolis afganesos) - Kabul, Afganistan - Cuines - TV3\nFarina de blatCarnTomàquetsCebaIogurtLlentia\nCuiner: Nadia Ghulam, Callús\n1/4 de kg de carn picada (xai o vedella)\nPrepareu la pasta barrejant la farina amb l'aigua que admeti. Pasteu-la durant uns 10 minuts i deixeu-la reposar tapada amb un drap. Us ha de quedar compacta i elàstica.\nMentrestant, prepareu el farciment. Peleu i trinxeu ben menuda una ceba. Sofregiu-la en una paella amb una mica d'oli junt amb la carn picada. Salpebreu-ho al gust i condimenteu el sofregit amb una mica de coriandre mòlt. Reserveu-ho.\nPrepareu la salsa que acompanyarà la pasta. Trossegeu els tomàquets. Peleu i talleu a bocins les altres dues cebes. Sofregiu-ho en una paella amb bastant oli. Saleu-ho generosament. A mig sofregir, afegiu-hi un bon raig d'aigua i deixeu que segueixi fent xup-xup.\nPoseu un cassó al foc amb aigua i feu-hi coure els dhal. Un cop cuit el llegum, afegiu-lo a la paella de la salsa.\nEspolseu una mica de farina damunt del marbre i, amb un corró, esteneu la pasta ben fina, però vigilant que no es trenqui. Talleu-la en porcions rodones; si no teniu un tallapastes, podeu utilitzar un got, una tassa...\nAgafeu una rodona de pasta i farciu-la amb una culleradeta de carn picada. Doblegeu-la per la meitat i tanqueu-la --com si féssiu una cresta-- segellant les vores amb l'ajut d'una forquilla.\nUnteu cada ravioli amb una mica d'oli perquè no s'enganxin els uns amb els altres en coure. Poseu aigua en una vaporera i feu-hi coure la pasta durant uns 20 minuts. Si no disposeu d'una vaporera, podeu posar aigua en una olla o cassola de vores altes i la pasta dins un cistellet foradat o un colador, però vigilant que no hi toqui l'aigua.\nQuan la pasta sigui cuita, passeu-la a una safata de servir. Repartiu-hi per sobre el iogurt i la salsa de sofregit i llegum, i ja ho podeu portar a taula.\nSi no teniu temps per preparar la pasta podeu utilitzar un rotllo de pasta preparada. I si no trobeu dhal, podeu posar-hi cigrons o llenties. També podeu canviar el iogurt per formatge de cabra, que haureu d'esmicolar per sobre de la pasta.


Interior veta els cartells dels presos polítics dels passadissos del departament\nEl Departament d'Interior ha emès avui un comunicat a tots els seus treballadors perquè no pengin més cartells de suport als presos polítics, ni llaços grocs ni cap altre símbol que s'identifiqui amb la situació actual derivada del procés judicial. El conseller d'Interior, Joaquim Forn, és un dels presos polítics i fins avui mateix la seva imatge, juntament amb la dels Jordis, es podia veure a les parets dels passadissos de la Conselleria d'Interior.\nA les parets del departament hi havia tant la foto dels consellers com la del major dels Mossos d'Esquadra, Josep Lluís Trapero, processat per dos delictes de sedició per l'Audiència Nacional.\nI també cartells de rebuig per l'aplicació del 155, com mostres de suport al Govern a l'exili.\nEl comunicat al·lega que aquestes mostres d'opinió "interfereixen amb la necessària neutralitat que correspon a aquests espais i pot generar susceptibilitats". Segons la nota que s'ha adreçat aquest migdia a tots els treballadors de la conselleria, aquestes mostres de suport han provocat el rebuig d'alguns treballadors que han derivat en "desperfectes dels béns del departament".\nLa conselleria requereix als treballadors que ajustin "llur actuació als principis ètics i de conducta establerts per la normativa vigent, en particular, els principis de neutralitat, imparcialitat, exemplaritat, respecte a la resta de treballadors, conservació dels béns públics i lleialtat a l'administració".\nLa nota no va signada per ningú però té el membret del Departament d'Interior de la Generalitat de Catalunya.\nAquesta tarda s'han retirat tots els cartells que hi havia penjats des de feia mesos.


La Síndrome de Moebius - FP Escola Montserrat Rubí\nLa Síndrome de Moebius és una malaltia extranya que consisteix en una paràlisi congènita dels músculs facials i falta de moviment als ulls, ocasionat pel desenvolupament parcial dels nervis cranials 6è i 7è. Incideix també en altres nervis cerebrals que controlen funcions motores, així com algunes malformacions físiques en la llengua, maixella i altres membres del cos (mans i peus).\nCaracterístiques de la síndrome:\nQuines causes l’originen?\nLes causes que ho originen són desconegudes. S’estima que pot originar-se per raons de tipus genètic. Segons alguns estudis i estadístiques a Espanya, aquesta malaltia neurològica afecta a un de cada cinc-cents mil nens nascuts anualment i podrien existir aproximadament dues-centes persones amb aquesta Síndrome en aquest país.\nLa CIM-10-MC recull aquesta síndrome sota el codi Q87.0 dins de la Síndrome mal formatius congènits que afecten principalment a l’aparença facial.\nSímptomes de la síndrome de Moebius\nManca de mobilitat de la musculatura facial i inexpressivitat, amb absència de somriure o plor.\nNo hi ha mobilitat lateral als ulls ni parpelleig, generant sequedat ocular, encara que la visió normal.\nDificultat per a l’alimentació durant els primers mesos de vida, a causa de la deformació del paladar, així com per la longitud i la deformitat de la llengua.\nDisminució de la tonicitat muscular o Hipotonia.\nDeformitats i malformacions maxil·lofacials i oculars, com ara: llengua curta i deformada, absència de parpelles, problemes en dents, esquerda del paladar.\nProblemes en l’articulació del llenguatge i la mobilitat de la llengua (Disàrtria).\nMalformacions musculoesquelètiques: peus rumbs, oligodactília (manca de desenvolupament o absència de dits en mans i/o peus).\nPerò, es tracta d’una síndrome que es pot curar amb algun tractament pedagògic? T’agradaria conèixer més informació de la síndrome? L’investigador Miguel A. Valbuena, físic i investigador de la UAM, ens explicarà més sobre aquest.\nSi vols aprendre més sobre aquesta i altres patologies, vine a l’FP de l’Escola Montserrat i prepara el teu futur professional amb el CFGS Documentació i Administració Sanitàries a Rubí.


ARESA entrega les tres primeres Black Falcon a la marina saudita\ndilluns, 30 de novembre de 2020, 17:18\nLes forces especials saudites faran servir aquest nou model d'embarcació que pot superar els 60 nusos\nArxivat a: Societat · Economia · Empreses · ARESA · Aràbia Saudita\nRedacció | dimarts, 1 de setembre de 2020, 13:37\nLes drassanes arenyenques, Grup Aresa Internacional, han entregat durant aquest passat mes d'agost les tres primeres barques del projecte Aresa Black Falcon Interceptor Craft per a les forces especials de la Marina Reial de l'Aràbia Saudita. Aquestes tres primeres unitats formen part d'un paquet de 10 embarcacions que s'entregaran fins al desembre vinent. Durant el passat mes de juny es van poder veure a la costa d'Arenys, durant el període de proves.\nUna embarcació Black Falcon sortint del port d'Arenys, el passat mes de juny.\nLes Black Falcon són dissenyades per a ús militar, tenen una eslora de 16 metres i una capacitat per a 17 tripulants. A més, són unes embarcacions capaces d'assolir velocitats per sobre dels 60 nusos, gràcies als tres motors de fora borda de 425 cavalls cadascun amb els que estan equipades. Aquest model es caracteritza també per la seva alta estabilitat i facilitat per fer maniobres i girs, a banda de la seva gran capacitat de càrrega i la versatilitat de la coberta, amb diverses configuracions segons la missió.\nAmb aquest projecte, l'empresa arenyenca fundada el 1961 reforça la seva posició en el mercat internacional d'embarcacions especials d'alta velocitat, en el que ja és un referent. De fet, aquest no és el primer projecte per a la marina saudita, a la qual ja va entregar 13 embarcacions Black Bird i 6 embarcacions Commando l'any 2017.\nEl govern revisarà el reglament de participació ciutadana\n31 positius de covid a la Residència Sant Martí d'Arenys de Munt


Dimecres, 17 Juny 2020 08:34\nPau Navarro, regidor de Solidaritat i Cooperació Internacional\nDes de principis d'any des del Servei de Solidaritat i Cooperació Internacional, amb l'acompanyament de Ciutadania i Serveis Socials, col·laborem amb la Comissió Catalana d'Ajuda al Refugiat (CCAR) per poder acompanyar aquestes persones que arriben a la nostra ciutat, en el reconeixement de la seva condició de persona refugiada i del dret a asil. No és fàcil amb la legislació actual, i menys en moments de crisis sanitària com el que estem patint (tot i que algunes suspensions i pròrrogues de processos administratius han facilitat algunes situacions). Aquesta col·laboració amb CCAR ens ajuda a poder donar suport i aixoplugar aquelles persones que, per diversos motius, poden quedar fora del paraigua del programa estatal de refugi i asil. És una col·laboració que considerem molt completa a escala tècnica, professional i humà, donat que obrim un Punt d'Informació i Orientació (PIO) a les persones refugiades, si no que a més ens dota de dos elements que creiem molt importants: formació tècnica i revitalització de les relacions amb les entitats que a Rubí treballen amb persones refugiades.\n*L'11 de març a causa de la crisi sanitària de la Covid-19 se suspèn l'atenció presencial però es manté l'assessorament i l'orientació per via telefònica. Des de l'11 de març al 25 de maig, s'han atès 10 persones


Illes per un Pacte entra a la Conselleria d'Educació\nJoan Font s'ha trobat alguna multa pendent de firmar a la Conselleria insular de Cooperació Local\n3 min. Palma 22/07/2015 21:01\n651x488 Illes per un Pacte ha estat rebuda pel conseller d'Educació. CAIB Illes per un Pacte ha estat rebuda pel conseller d'Educació. CAIB\nEl nou director general de Comunitat Educativa, Jaume Ribas, ha rebut aquest dimecres a la seu de la Conselleria d'Educació, juntament amb el conseller Martí March, els representants d'Illes per un Pacte. Ribas ha estat una de les persones que més havia apostat pel Pacte per les Illes. El conseller va assegurar a l'entrevista a l'ARA Balears que, de fet, un dels seus principals objectius d'aquesta legislatura és el d'assolir un pacte social per l'educació. Aquest inclourà propostes d'Illes per un Pacte, però també d'altres col·lectius.\nEl Consell de Mallorca ha fet avui el seu primer Consell Executiu i s'ha acordat que un dels primers plans que s'aplicarà serà el de participació, que permetrà que cada departament de la institució incorpori mecanismes de participació ciutadana amb l'objectiu que les decisions es prenguin amb aportacions dels sectors implicats i dels diferents grups polítics. El president del Consell de Mallorca, Miquel Ensenyat, ha anunciat que el pla estarà llest aquest setembre. Els consells executius es faran cada 15 dies i de forma periòdica es faran trobades a Raixa de tot el govern insular (incloent els càrrecs polítics de segon nivell).\nEl conseller insular de Cooperació Local del Consell de Mallorca, Joan Font, s'ha trobat alguna multa pendent de firmar per poder-la pagar. Una d'elles és de 40 euros i l'emet l'Ajuntament de Selva per una infracció d'estacionament d'un vehicle de Cooperació Local en una visita a l'Ajuntament de Selva. L'anterior responsable de Cooperació Local era Bernardí Roig (PP), que ja no va signar aquesta factura que ha arribat al Consell al juny a favor de l'Ajuntament de Selva, governat per Joan Rotger, exvicepresident del Consell. El nou conseller de Cooperació Local, Joan Font, s'ha negat a signar aquesta factura.\nEl govern tripartit de Cort, un mes després de prendre possessió i començar a funcionar, encara no ha completat el nou organigrama municipal, criticat per l'oposició per suposar un augment de sis alts càrrecs. Entre els llocs que encara queden per nomenar algú, hi ha les direccions generals de Comunicació i Funció Pública. El tripartit ha mantingut en el seu càrrec la directora general de Protocol que nomenà Mateu Isern, Montserrat Puyalto.\nAlternativa per Artà presentarà una moció en el proper ple perquè l'Ajuntament s'adhereixi al manifest "Llibertat per a Arnaldo Otegi. Presos bascos, a casa", impulsat pel Centre Internacional Escarré per a les Minories Ètniques i les Nacions (CIEMEN).\nEl text demana l'alliberament del líder independentista, a la presó des de l'any 2009, i l'acostament de presos al País Basc. El\nMoción presentada por Alternativa per Artà por la libertad de Otegi https://t.co/sJrYXMWnHA\n— Arnaldo Otegi (@ArnaldoOtegi) July 22, 2015\nEl Govern farà servir el document d'Illes per un Pacte com a "full de ruta" per arribar a un pacte educatiu


BUFET DE POSTRES: TIRAMISÚ DE MADUIXES.\nSi hi ha unes postres que no se´m resisteixen són aquelles que porten formatge mascarpone. Feia temps que no en menjava per això he aprofitat l´iniciativa de la "Recepta del 15" que ens proposen cada mes, la Sandra i en Xavi de Els Fogons de la Bordeta, i la Marina de Xocolata Desfeta a fi de tornar a provar-lo i, aquesta vegada amb l´ingredient base, les maduixes.\n-250gr. de mascarpone.\n-200gr de maduixes.\n-Bateu els rovells amb el sucre. Un cop estigui molsosos hi afegiu el formatge mascarpone i mescleu bé.\n-Bateu les clares a punt de neu i afegiu-les a la mescla dels ous amb moviments envolvents.\n- Munteu el got o copa. Primeranment, munteu una base amb maduixes; després hi afegiu una primera capa de la crema; després un capa de melmelada de maduixes i per acabar una altra capa de crema.\n-Finalment decoreu amb pistaxos crus.\nPublicat per Cristina a 18:44\nAnònim 15 de maig de 2011, a les 19:06\nHola guapa!! Aquest tiramisú fa venir ganes de posar-hi la cullera i no parar fins acabar-se'l! Quina bona pinta, a mi també m'encanta el mascarpone!\nPD: No és Mònica, és Marina! jijiji\nGEMMA 15 de maig de 2011, a les 20:11\nTot i que a mi no m'agrada el mascarpone, te rao la Sandra,fa venir ganes de posar-hi la cullera..\nNarcís 15 de maig de 2011, a les 20:33\nEl mascarpone l’estic descobrint ara. En vaig comprar dies enrere però encara no he fet rés.\nAquesta proposta teva m’agrada, últimament a casa estem fem molta melmelada de maduixa i potser ho aprofito per fer aquesta recepta, que la trobo d’allò més temptadora.\nNo tot són postres 15 de maig de 2011, a les 20:42\nCristina, a mi el Tiramisú de veritat no m'acaba d'agradar massa, però segur que aquesta versió té un toc diferent. Com ja t'han dit abans ara hi posaria una cuillera per fer-ne un tast!\nBon Tiberi 15 de maig de 2011, a les 20:51\nCristina!!! Quin tiramisú més bo!! M'encanta!\nLa cuina de l'Eri 15 de maig de 2011, a les 21:16\nOé,oé,oé, Quines ganes de fer-lo que m'han entrat només veure'l!!a mi el mascarpone em pirra, així que el farem a casa ben aviadet. Molts petons maca i bona setmana! Aprofita al màxim!\nMiquel 15 de maig de 2011, a les 22:07\nBona idea este tiramisu Cristina y muy bien presentado, buen colorido con los pistachos\nJudith 15 de maig de 2011, a les 22:15\nuna versió exel·lent d'aquest clàssic!!! m'encanta. Crec que ha de superar la versió original, ja t'ho diré!!!! petonets\nMarina 15 de maig de 2011, a les 22:49\nQue bo... M'encanta la presentació en gotet! Ha de ser deliciós. Ja m'agradaria provar-lo...\nLa cuina de la Isabel 15 de maig de 2011, a les 23:19\nLes maduixes, com m'agraden molt, les trobo sempre bones.\nPerò amb versió tiramissú. Guaiiii...\nTe les copiaré.\nLILE 16 de maig de 2011, a les 7:16\nEl toquet dels festucs és genial, jo he de tastar, aixó!\nUnknown 16 de maig de 2011, a les 11:12\nCristina nosaltres si que ens engreixarem amb aquestes postres tan bones, aquesta versió de tiramisú m'ha fet el pes, d'aquesta setmana no passa.\nSILVIA 16 de maig de 2011, a les 12:12\nUff, una variant del tiramisú increïble. Quina pinta més deliciosa!\nCoses de Llàbiro 16 de maig de 2011, a les 15:00\nPrefereixo el teu tiramisú que el de cafè.\nGemma 16 de maig de 2011, a les 17:01\nMaduixes i mascarpone, una combinació sensacional!\nI presentada a capes i en gotets, queda molt vistosa. Una versió del tiramisú deliciosa!\nCristina 16 de maig de 2011, a les 19:10\nCristina, aquest tiramisú és fantàstic per mi, el normal no m'agrada perque porta cafè. Aquestes copes són molt tentadores.\nFem un mos 17 de maig de 2011, a les 8:18\nUna versió de tiramisú diferent i saborosa\nel taller de cuina 17 de maig de 2011, a les 8:30\nHa de ser boníssim!! el faré segur! tot i que no descarto afegir-hi un xic de cacau jejeje!\nEn Roc a la Cuina 17 de maig de 2011, a les 12:25\namb maduixes queda tant bo, hummm, a més la presentació te ha quedat molt maca...ets tota una artista\nmercè 17 de maig de 2011, a les 15:57\nQuina combinació i quina presentació!.El mascarpone és realment el rei dels formatges crema... A veure aquest misteri...que vas venir amb l'Isabel a Farinetes?...quan m'has vist?...Si em tornes a veure si us plau dona't a conèixer!que em farà molta il.lusió, i més si ets amiga de la isabel. Una abraçada.\nJoan Benlloch 17 de maig de 2011, a les 17:54\nQuina temptació. Vaig corrent a per una cullera.\nAnna 17 de maig de 2011, a les 18:31\nQuina versió mes bona de tiramisú! Pendent per el pròxim sopar amb amics, que a algún la versió típica, no li acaba de fer el pes!\nPetita cuina 17 de maig de 2011, a les 20:48\nAmb maduixes no l'he fet ni se m'hagues acudit mai.\nMolt i molt be, mel copio per les pendents amb el teu permís.\nMargarida 18 de maig de 2011, a les 0:09\nA mi el mascarpone m'encanta i el posaria a tot arreu. El tiramisú de maduixa encara no l'he tastat, però segur que m'agradarà!!!\nEls festucs, en canvi... no puc amb ells!!!\n@bet_cakes 18 de maig de 2011, a les 12:16\nCristina, molt original aquest tiramisú. Tots els ingredients han de tenir un contrast fantàstic. M'encanta!\nJosepb.Menja de bacallà. 18 de maig de 2011, a les 19:02\nCristina; Quànt vaig a comprar el mascarpone, me'l menjo de la terrina amb cullera i a la boca directament... ara tinc una excusa per menjar-lo acompanyat amb algun ingredient més. Salutacions Cristina¡¡ :-D ;-D\njoana08 19 de maig de 2011, a les 10:03\nHola Cristina, tu t'has passat pel meu blog i ara jo em passo pel teu, jaja.\nPer cert, està genial!\nI aquest tiramisu ummmm bonísim.\nLaia 20 de maig de 2011, a les 10:41\nUna bona alternativa al tiramisú convencional! Ha d'estar d'allò més bo amb les maduixes!\nMaria Antònia 30 de juliol de 2011, a les 16:45\nNosaltres també volem participar a la convocatòria d'agost de "La recepta del 15". I a les properes, si podem. És interessant veure les diferents propostes que s'ofereixen sobre un tema central.\nTapa't de tapes 4 de març de 2013, a les 12:33\nGuapa!! Que se m'havia escapat, aquesta recepta... que bona! I ara que ja hi ha maduixes... s'ha d'aprofitar, això! Molt bo, molt.\nHi ha bruixes a la cuina 18 d’abril de 2013, a les 22:21\nFa molt de temps, una amiga a la que li he perdut la pista, em va donar la recepta del seu tiramisú de maduixa (és italiana i el seu tiramisú era...de somni!!!!) però amb el temps l'he extraviada. Al trobar la teva recepta per casualitat m'he quedat al·lucinada perquè la recepta és molt similar només que ella feia una base de melindros abans de les primeres maduixes...ummmm em quedo la recepta i la provaré ben aviat!\nBruixes a la cuina 29 d’abril de 2013, a les 8:09\nCristina! Missió complerta: ja he fet el Tiramisú! Va sortir boníssim! Gràcies per l'inspiració!! :)\nP.S: per cert, t'anomeno al meu bloc. Espero no et sabrà greu :)


Tots dos grups ja han passat en els darrers anys per Madrid donant suport a artistes com Xavi Sarrià o La Raíz en concerts que han tingut molt bona acollida entre el públic\nAuxili i Pirats estan de gira aquest any immersos en la presentació dels seus darrers llançaments discogràfics. Els valencians estan d’estrena amb el seu disc ‘Tresors’, editat el març, i que compta amb les col·laboracions de Panxo de Zoo, la banda de reggae Green Valley i Oques Grasses. Per la seva banda, Pirat’s presenten un nou àlbum titulat ‘Remena’ que arriba finalment després de cinc anys de llarga espera. Al nou disc hi han participat artistes com KOP, la sensació musical underground madrilenya Tremenda Jauría i diversos MCs com Bittah (Tribade, Ascensa Furore), Ferran de Resiliència o el britànic d’ascendència jamaicana Blackout JA.\nLa cita per veure’ls plegats en directe és el proper 25 de maig a la Sala Sound Stage de Madrid. Els dos artistes de la casa repetiran a la capital estatal un cartell doble que va ser un èxit de públic el mes passat a Barcelona amb més de 1.000 persones posant del revés la Sala Apolo. En aquella ocasió també anaven acompanyats dels Stroika DJs, el DJs de la casa, i la nit va ser un no parar de ballar a ritme de reggae, ska, ragga, dancehall i els èxits de les nits de Caníbal Apolo.\nLes dues bandes han visitat en els darrers anys Madrid amb bona acollida i molta connexió entre públic i artista. La Pirata ho van fer el novembre passat amb Xavi Sarrià a la sala Mon Live, que presentava el seu disc “Amb l’esperança entre les dents” acompanyat de El Cor de la Fera. Pels Auxili aquest serà el tercer cop, ja que van passar la darrera primavera per la Sala Lemon i fa dos anys ho feien acompanyant La Raíz, en tres dies seguits de concerts inoblidables a la Sala Penélope on els d’Ontinyent presentaven aleshores el disc ‘Instants cremant’.\nEls respectius senzills “Hui la liem” d’Auxili i “Remena” de Pirat’s són un vaticini del que succeirà el proper 25 de maig a la Sound Stage. Millor no badar que les entrades ja estan a la venda!\nAUXILI + PIRAT’S SOUND SISTEMA\nSala Sound Stage · Madrid\n9€ anticipada / 12€ taquilla\nObertura de portes: 19:30h\nAnticipades online a agenda.ppf.cat\npresenten el seu nou disc 'Remena'\n(reggae, dancehall, soca i digital - Sants/El Masnou)\npresenten el seu nou disc 'Tresors'\n(reggae i ska - Ontinyent)


Viatges i flors - Viquipèdia, l'enciclopèdia lliure\nPremi Crítica Serra d'Or de Literatura i Assaig (1981)\nViatges i flors (1980) és un recull de relats breus de Mercè Rodoreda i la penúltima obra de l'autora publicada en vida seva.\nPertanyent a la darrera etapa de l'escriptora, la que fou marcada pel seu retorn a Catalunya després d'un llarg exili, l'obra ha estat considerada una producció menor dins un preludi d'obres més serioses. L'obra es divideix en dues parts: "Viatges a uns quants pobles" i "Flors de debò". Més o menys, aquesta divisió obeeix a dues etapes de redacció distintes: d'una banda, les flors foren redactades la seva majoria a Ginebra, al llarg dels anys 60; per una altra banda, els viatges foren concebuts a Romanyà de la Selva. Ambdues parts són narracions breus, fantasioses, mes que recullen experiències temporals i espacials de l'autora. Per exemple, Margarida Casacuberta ha indicat que la Flor gelosa és dedicada a la seva amiga Carme Manrubia, amb qui Rodoreda vivia al xalet de la primera de Romanyà; semblantment, Mariàngela Vilallonga ha traçat la relació de les flors de Rodoreda amb el Flowers Book d'Edward Burne-Jones. Igualment, els viatges tenen un forta influència del paisatge en el qual vivia l'escriptora. Les planes de Panedes, els boscs de les Gavarres, o el mateix xalet on s'hostatjava han quedat descrits a diversos relats de viatges. Es tracta d'uns viatges, en alguns casos iniciàtics, a la descoberta de mons irreals i fantàstics amb base real, plens de les impressions de l'escriptora. Per exemple, Vilallonga ha explicat a diversos treballs que Viatge al poble de la por és un retrat en molts moments fidel del xalet "El Senyal" (avui "El Senyal Vell"), on vivien Manrúbia i Rodoreda. S'hi descriu el jardí i la casa, a més del poble de Romanyà, tot culminat pel sentiment que Rodoreda havia descobert a les Gavarres i que anys abans ja havia deixat escrit a Cuadernos para el diálogo.\nFitxa de Viatges i flors al Pencatalà Arxivat 2009-02-28 a Wayback Machine.\nEstudis sobre Viatges i flors\nObtingut de «https://ca.wikipedia.org/w/index.php?title=Viatges_i_flors&oldid=27683314»\nLa pàgina va ser modificada per darrera vegada el 30 juny 2021 a les 22:25.


El Banc Santander, exemple de sistema oligàrquic i connexions mafioses? | Itacat | Agència de Comunicació Intercultural\nEl Banc Santander, exemple de sistema oligàrquic i connexions mafioses?\nby redacció 16:17 0 comentaris Notícies\nPer sobre, sembla que fos un banc regional espanyol al que la experiència ha catapultat cap a una operació de l'elit internacional, però quan mires sota aquesta façana, et trobes molt ràpidament en les negres entranyes de l'imperi anglovenecià. Darrere del Banc Santander es troben algunes de les forces internacionals més poderoses i criminals. Mentre pelem la ceba del Santander, trobarem a la monarquia britànica, el nucli de les finances mafioses venecianes i una horda d'altres elements desagradosos i pestilents...\nDe seguida, actualitzem i ampliem algunes de les troballes presentades en el número de la EIR del 2004 sobre el Banc Santander:\nEl Banc Santander és membre d'un consorci bancari europeu, el Grup Inter-Alpha. Aquest grup, és format el 1971 per 11 bancs. A més del Santander trobem el Royal Bank of Scotland, el banc italià Intesa Sanpaolo, el banc francès Societé Generale, el banc alemany Commerzbank, el banc ING dels Països Baixos, el KBC de Bèlgica, el Nordea de Suècia, el Banc Nacional de Grècia, el Banc Espirito Santo de Portugal, i el AIB d'Irlanda.\nLes seves operacions combinades cobreixen gran part d'Europa, incloent-hi una penetració significativa a l'antic bloc soviètic, els Estats Units i Iberoamèrica. El Grup Inter-Alpha com a tal és només part del quadre, ja que el poder real resideix en el que controla les institucions mateixes, i en l'ús que li dóna a aquestes institucions.\nEl poder darrere del Royal Bank of Scotland (RBS) és la monarquia britànica. Una de les possessions del RBS és Coutts & Co, que és potser el primer banc privat en el món. Coutts, de qui el logotip consisteix en tres corones, proveeix de serveis bancaris molt discrets als membres de la família reial britànica, a famílies reals estrangeres, i a molts prominents agents imperials a tot el món.\nEl RBS és una de les dues firmes que va fer una aliança estratègica amb el Banc Santander. L'altra és la Assicurazioni Generali, l'asseguradora veneciana gegant que es posa com una aranya al centre de la xarxa de les finances venecianes. El president de la Generali, Anto/Fontine Bernheim, va fer la major part de la seva carrera amb Lazard, el poderós banc d'inversions. Bernheim és a més director de dos membres del Grup Inter-Alpha, el Banc Santander i el Intesa Sanpaolo, del qual és vicepresident.\nAna Patricia Botín, que va aprendre sobre l'activitat bancària al banc JP Morgan Chase (dels Rockefeller) i ara forma part del directori del Banc Santander i presideix la seva subsidiària Banesto, és també directora de la Assicurazioni Generali. José María Amusátegui, antic copresident del Santander, forma part del consell directiu de la Generali, i les dues firmes s'entrecreuen propietats. La relació estratègica entre l'RBS i el Banc Santander es va mostrar també en l'oferta conjunta, al costat del banc holandès i belga Fortis, per apoderar-se del gegant bancari holandès l'ABN Amro el 2007.\nAmb l'associació de diversos fons especulatius, Els tres bancs van trencar un contracte entre el Barclays i el ABN Amro, i es van quedar amb el banc per a ells. El Banc Santander, i el Grup Inter-Alpha en el seu conjunt, s'ha de veure com un instrument de la monarquia britànica i de les màfies venecianes. Aquestes xarxes ben acoblades són un component clau de com dirigeixen el món. El nombre de països en què operen aquests bancs és massa gran com per donar-les a conèixer aquí, però inclou a totes les nacions importants del planeta, des d'Europa Occidental i Oriental, fins a les nacions BRIC -Brasil, Rússia, Índia i la Xina- i Nord i Sud Amèrica, Àsia i Àfrica.\nDes de centres financers fins paradisos fiscals extraterritorials, des de nacions que ells controlen fins nacions que els agradaria utilitzar, tenen activitats aquests bancs i altres com ells. El RBS és un actor principal als Estats Units, propietari del Citizens Financial Group -una de les 20 companyies bancàries més grans- i del Greenwich Capital Markets. Però RBS també té una connexió directa amb la banca sionista i una de les principals causant i beneficiària de la crisi per ells provocada -també la del 29-, com és Goldman Sachs.\nAbans que el Govern britànic comprés el RBS el 2008, un dels directors del banc era Peter Sutherland, el president de la branca londinenca de Goldman (Goldman Sachs International). Sutherland també és: President de la British Petroleum (BP), la gegant petroliera de la reina britànica; President del Consell de la London School of Economics (Escola d'Economia de Londres); membre del comitè directiu del Grup Bilderberg del Príncep Felip de Bèlgica i president europeu de la feixista Comissió Trilateral. Sutherland va fer la seva carrera impulsant la globalització, com a director general de l'Acord General d'Aranzels i Comerç (GATT, per les sigles en anglès) i sa successora l'Organització Mundial de Comerç (OMC o WTO en anglès).\nAquests nexes llancen una llum interessant en les activitats financeres i polítiques de Goldman Sachs, de qui el director executiu diu que està fent la feina de Déu. El Intesa Sanpaolo compta entre els seus predecessors la Banca Commerciale Italiana (BCI), el banc on es va formar la infame lògia maçònica Propaganda-2 del Vaticà que blanquejava els diners de la màfia mitjançant el cardenal Paul Marzinkus. En els anys 70, el BCI també era propietari d'una part significativa de Lehman Brothers. Lehman també tenia posicions de propietat entrecreuades amb la Generali, des dels anys 50, així com amb Lazard.\nEl Intesa Sanpaolo afirma que és el banc número 1 a Sèrbia, el número dos a Albània, Croàcia, Hongria i Eslovàquia, cinquè a Bòsnia i Hercegovina, i sisè a Egipte. Quan el BCI va fer la seva inversió a Lehman Brothers, el president de Lehman Brothers era Peter Peterson, l'home que fundaria després el gegant dels fons pirates Blackstone Group, i un dels principals finançadors del moviment d'austeritat feixista als Estats Units. Blackstone és propietari del poc menys del 3% de Generali, una connexió que presentem per indicar on Blackstone aconsegueix part significant del seu finançament.\nCal destacar que pocs dies abans de l'última injecció de diners d'Obama, Juan Carlos I es vareunir a la Zarzuela amb Laurence Fink, cap de Black Rock abans Blackstone, essent la segona reunió privada en pocs mesos, de la que la premsa "lliure" no es va pas fer ressó. El 1992, Fink, Schlosstein i Co es separen del Blackstone Group sota el nom de BlackRock i agressivament es re-inventen com una empresa independent de gestió d'actius. El 1995, el PNC Financial Services Group va comprar BlackRock i el 1999, els actius sota gestió van creixe fins a 165 mil milions de $, i l'empresa va decidir fer-ho públic.\nGran part del creixement recent de BlackRock ha estat a través de les seves adquisicions. El 28 de gener de 2005, BlackRock va comprar State Street Gestió de la Recerca, un negoci de fons d'inversió que prèviament havia estat propietat de MetLife. Aquesta adquisició ha afegit un negoci de capital considerable als fons de BlackRock, que s'havia compost amb anterioritat sobretot de valors de renda fixa.\nEl 29 de setembre de 2006, BlackRock va completar la seva fusió amb Merrill Lynch Investment Managers (MLIM), va reduir a la meitat la propietat de la PNC i va donar a Merrill Lynch una participació del 49,5% a l'empresa. L'1 d'octubre de 2007, BlackRock adquirir la recaptació dels negocis de fons de Quelle Capital Management. El 30 d'abril de 2009, BlackRock va contractar 43 empleats de R3 Capital Management LLC i va prendre el control del fons de 1.5 mil milions de $.\nAmb seu a Nova York, BlackRock ofereix servei a clients des de les seves oficines a 24 països, mantenint una important presència a Amèrica del Nord, Europa, Àsia-Pacífic i Orient Mitjà. Amb aproximadament 8.400 empleats, incloent-hi més de 700 professionals de la inversió en tot el món. A més ens suggereix d'on és que Peter Peterson, el president de Lehman Brothers, va treure el seu programa polític, en vista que Generali va ser un dels creadors del feixisme corporativista de Benito Mussolini. /Font


marfanta.com: 'Joc de Trons' busca nadons i xiquets per fer d'extres en el rodatge de Peníscola\n'Joc de Trons' busca nadons i xiquets per fer d'extres en el rodatge de Peníscola\nPENÍSCOLA (Baix Maestrat).- La sèrie 'Joc de Trons' busca xiquets i xiquetes de 8 a 14 anys, així com nadons de 9 a 12 mesos, per al rodatge de la sisena temporada que es farà a Peníscola. Segons publica El País, els infants participaran com a extres en una sola jornada que tindrà lloc entre el 2 i el 6 d'octubre. Per això, l'empresa Modexpor Internacional, encarregada de la selecció d'extres per a la ficció d'HBO, escollirà nadons de 9 a 12 mesos –també bessons– i xiquets i xiquetes de 8 a 14 anys. Els interessats poden posar-se en contacte amb l'empresa a través de la seua pàgina de Facebook. Les jornades de gravació a Peníscola tindran com a base d'operacions el Palau de Congressos. Al voltant de 200 persones de l'equip de producció es desplaçaran fins a la població costanera del Baix Maestrat durant la primera quinzena d'octubre per filmar els exteriors de la popular sèrie. A Peníscola ja s'havia fet un càsting d'extres a principis de juliol, en el qual es van triar les 1.200 persones (600 homes i 600 dones) que participaran en el rodatge de la sèrie, la nova temporada de la qual s'estrenarà el 2016.


Apartment Demokraticheskaya 43 Adler Rússia - Ofertes d'hotels amb els MILLORS DESCOMPTES EN LÍNIA\nDemokraticheskaya 43, Kv. 71 71, Adler Centre, Adler, Rússia, 354340 - Veure al mapa\nMés informació sobre Apartment Demokraticheskaya 43\nTant si es tracta d'un viatge de plaer com si és de negocis, Apartment Demokraticheskaya 43 és una elecció d'allotjament magnífica quan visiten Adler. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Demokraticheskaya 43 també ofereix moltes instal.lacions per enriquir la seva estada a Adler. Wi-Fi gratuït en totes les habitacions, aparcament de cotxes, habitació familiar, ascensor, s'admeten animals de companyia són només algunes de les comoditats que fan que Apartment Demokraticheskaya 43 sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses esquí, pesca, esports d'aigua (no motoritzats), per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Apartment Demokraticheskaya 43.


ReciClassíCat: MANJÓN, Antonio Jiménez (1866-1919) - Obra para guitarra\nObra de Joaquín Agrasot (1836-1919), pintor espanyol (1)\n- Recordatori d'Antonio Jiménez Manjón -\nJoaquín Agrasot (Oriola, 24 de desembre de 1836 - València, 8 de gener de 1919) va ser un pintor espanyol. Va estudiar a l'Acadèmia de Belles Arts de Sant Carles de València amb Francisco Martínez Yago abans de traslladar-se a Roma, on va conèixer i estudiar amb Eduardo Rosales, José Casado del Alisal i Marià Fortuny. Precisament l'art de Fortuny va marcar profundament la seva obra. Des de Roma va enviar algunes de les seves obres a les Exposicions Nacionals de Belles Arts amb les quals va obtenir una tercera medalla el 1864. Va ser en aquell període quan es va traslladar a Granada on va compartir amistat amb la família Madrazo i amb els pintors Tomás Moragas i Benito Soriano Murillo. Al seu retorn a Roma, va seguir pintant fins el 1875, any que va tornar a Espanya on va ser nomenat membre numerari de l'Acadèmia de Sant Carles de València i acadèmic a l'Acadèmia de Belles Arts de San Fernando de Madrid. En general, com a pintor va ser una figura cabdal en la renovació realista de la pintura valenciana, dedicat al costumisme regionalista i a les escenes de gènere, tot i que també va conrear la temàtica orientalista, el retrat i la pintura religiosa. Joaquín Agrasot va morir a València el gener de 1919.\nAntonio Jiménez Manjón (Villacarrillo, 17 d'agost de 1866 - Buenos Aires, 3 de gener de 1919) va ser un guitarrista i compositor espanyol. De ben petit va començar a estudiar guitarra i teoria musical. Als 13 anys va quedar cec fet que no va condicionar la seva posterior carrera com a guitarrista amb la qual es va fer conegut arreu, especialment a Sudamèrica on s'hi va establir definitivament el 1893. Com a compositor, va ser autor d'obra diversa per a guitarra. Antonio Jiménez Manjón, considerat el precursor d'Andrés Segovia, va morir a Buenos Aires el gener de 1919.\nFélix Badillo (1848-1895) - Antonio Jiménez Manjón (1888) (2)\nINTERPRETS: Raphaella Smits (guitar)\nPRESTOCLASSICAL: Manjon: Guitar Works\nIMSLP: Antonio Jiménez Manjón (1866-1919)\nSPOTIFY: Manjon: Guitar Works\nMr. Kiser 14 de gener de 2019 a les 12:26\nI hope all is well. The return of music and cultural education is welcome.


Cátedra Demetrio Ribes - Passeig per la Via Verda d'Alcoi\nInici Altres projectes Passejos per l'obra pública Passeig per la Via Verda d'Alcoi\nPasseig per la Via Verda d'Alcoi\nKilòmetre 0 de la Via Verda d'Alcoi a les 10:00 h\nAprox. 13:00 h\n11 km aprox.\n12 de març de 2022. 10.00 h\nUn dels compromisos ferms de la Càtedra Demetrio Ribes és posar en valor les infraestructures més representatives del territori valencià i donar-les a conéixer al gran públic. Quina millor forma de fer-ho que en el mateix lloc que es vol reivindicar? En aquesta ocasió, us convidem a recórrer un tram de la Via verda d'Alcoi.\nEn plena naturalesa, descobrirem els vestigis d'una línia ferroviària mai conclosa i que, després d'un abandó definitiu, ha estat reconvertida en via verda per a ús i goig de la societat.\nEl passeig tindrà lloc dissabte 12 de març. Punt de trobada: Kilòmetre 0, de la Via verda d'Alcoi. Hora: 10.00 h. L'activitat és gratuïta, però cal inscripció prèvia. Places limitades! Descarrega el formulari\nEn aquesta edició ens agradaria gaudir amb vosaltres de la Via Verda d'Alcoi, bella ruta on es fonen la naturalesa i una quimera ferroviària.\nEl llibre de la història de les infraestructures al territori valencià compta amb pàgines daurades: algunes ja les hem recorregudes en altres «Passejos per l’obra pública» organitzats per la Càtedra Demetrio Ribes. No obstant això, també inclou pàgines ambicioses que mai es van concloure. Una d’elles és el ferrocarril d’Alcoi a Agost, obra clau per tal de connectar Alcoi, urbs pionera de la revolució industrial en la Comunitat Valenciana, amb el port d’Alacant.\nL’origen del projecte es remunta a 1873, si bé l'obra major es va dur a terme entre 1928 i 1932. Mai va circular cap ferrocarril per aquest trajecte. L’actual reconversió en via verda permet caminar per la memòria silent d’un somni no assolit malgrat la construcció, per exemple, d’un dels viaductes més notables de l’època.\nSi voleu conéixer la seua història i gaudir d’un entorn natural de gran bellesa, és la vostra oportunitat. Hi ha 40 places! A més, en aquesta edició comptarem amb la col·laboració de la Càtedra de Participació Ciutadana i Paisatges Valencians, els representants de la qual ens explicaran amb detall l’esplèndid entorn paisatgístic.\nUs hi esperem, però recordeu que només hi ha 40 places disponibles.\nEl lloc de trobada és el mateix punt de partida: el Quilòmetre 0 de la Via Verda d'Alcoi (https://goo.gl/maps/ug9ebyr5nkahihdz6) a les 10.00 hores. Per al bon funcionament de la jornada, us demanem puntualitat.\nLes autoritats locals recomanen fer-ho en els voltants del poliesportiu de Batoi, preferiblement en carrer del Mondúver (si pot ser, a l'altura d'on se situa el mercat ambulant dominical).\nLa ruta és lineal. L'anada i la tornada segueixen exactament el mateix itinerari.\nPer tal que ho gaudiu al màxim, us proposem fer l'anada en grup –compartint les explicacions dels organitzadors– i la tornada, de manera independent. Així tindrem llibertat per a establir el ritme de tornada: detindre'ns, si ens abelleix, en els enclavaments que més ens hagen captivat, prendre fotos amb amics/familiars, descansar, etc. Per descomptat, això no vol dir que no vulguem tornar junts (serà un plaer tenir la companyia dels que vulgueu tornar amb nosaltres); simplement creiem que aquesta opció farà l'experiència més grata si és possible. De la mateixa manera, que la ruta siga lineal permet plena autonomia per a adequar l'extensió del traçat al vostre gust.\nDes del punt de trobada (1) deixarem arrere el nucli urbà d’Alcoi. A uns 700 m ens introduirem en un primer túnel a l’eixida del qual hi ha un viaducte que salva el riu Barxell, l’anomenat Pont del Salt (2). Entrarem a continuació a una segona galeria, d’uns 330 m. Ja en superfície descoberta arribem al Pont de les Set Llunes (3) que salva el riu Polop, a 1.600 m del punt de partida.\nSuperada aquesta infraestructura recorrerem gairebé altres 2 quilòmetres, jalonats per una sèrie de túnels i galeries de diferent longitud. A cel obert passarem pel costat de «El Mirador» (4), àrea de descans (situada a 3.700 m del punt d'inici) i on de tornada podreu capturar panoràmiques espectaculars d’enclavaments carismàtics de la zona.\nCap al km 4,6 de la nostra travessia passarem pel costat del poliesportiu Municipal Francisco Laporta. Si no us abelleix continuar la ruta o esteu esgotats, la zona compta amb una àrea de descans i, a uns 400 metres, amb el bar de l'esmentat recinte.\nArribem així a l'última secció del recorregut, de poc menys d'un quilòmetre. Travessarem el primer dels tres túnels que penetren al Parc Natural del Carrascar de la Font Roja; en eixir arribarem a un nou mirador de la via verda (5), meta de l’excursió (a uns 5.350 m del punt de partida): https://goo.gl/maps/nydprmwsisednk4m9.\nExtensió de la ruta 11.000 m aprox. Són 5350 m d'anada i 5350 m de tornada, més possibles lleugers desviaments per fer fotos i/o circumstàncies particulars, si feu el recorregut complet.\nEs tracta d´un passeig senzill, sense notables dificultats orogràfiques, ni tècniques, adaptat a persones amb mobilitat reduïda segons indiquen els organismes oficials. Hi ha un desnivell acumulat d’uns 220 m. L’anada mostra una tendència ascendent molt lleugera, lògicament descendent a la tornada.\nEn circumstàncies normals, l'activitat té una duració estimada de 3 hores: de 10 a 13 h. Si les condicions climàtiques foren adverses, es podria reduir el trajecte. Fins i tot podria ajornar-se l'activitat després de previ i oportú avís la jornada anterior. Sobre això, és important que mireu l'últim punt de la pàgina final del fullet.\nEls horaris, tret del de sortida, són aproximats i poden variar per diferents motius.\nApunteu-vos, les places volen!\nGaudiu de la ruta respectant el medi ambient, preserveu la via verda i la naturalesa que l'envolta.\nParticipeu en aquesta activitat sota la vostra pròpia responsabilitat. Sou responsables de la vostra seguretat i, de manera indirecta, de la d'altres persones que es troben en el paratge. En la presa de decisions, tingueu coneixement i trellat. Res de fumar, tirar pedres, córrer en zones perilloses, etc.\nConvé advertir a les persones que pateixen de vertigen o de claustrofòbia el pas per diversos túnels i viaductes.\nPerquè l'experiència siga inoblidable, i sempre positiva, us recordem que les presses, la fam, la set i el fred no són bona companyia. Aneu tranquils, proveïts d'algun aliment (fruita seca, fruita...) i, per descomptat, aigua. No descureu la protecció contra les possibles inclemències meteorològiques i recordeu que es poden produir contrastos de temperatura en els túnels. A més, protectors solars, gorres o barrets eviten conseqüències desagradables als qui tenen la pell sensible. Finalment, no oblideu que caminarem bona cosa. Veniu amb calçat esportiu o còmode.\nSi les prediccions climatològiques ens adverteixen el divendres 11 de març que la jornada del 12 serà plujosa, s'ajornaria el passeig a una nova data per determinar. Si es donara el cas, es notificaria al web i us enviaríem un correu el divendres 11 abans de les 14:00 h als inscrits, per evitar el desplaçament innecessari.


La comissió bilateral és el pas previ a la presentació d'un recurs d'inconstitucionalitat si, en el termini de sis mesos, no s'aconsegueix d'arribar a un acord\nLa Diputació Permanent de les Corts es reunirà aquesta setmana perquè el conseller d’Hisenda, Vicent Soler, expliqui les discrepàncies mostrades pel govern espanyol amb la llei de pressupost de la Generalitat per al 2019 i la llei d’acompanyament. Com que el ple es troba en període de vacances parlamentàries fins al primer de setembre, el conseller compareixerà davant aquest òrgan, com es fa habitualment quan no hi ha període de sessions. La compareixença de Soler es fa a petició del PP, que vol que informi sobre els acords adoptats en la comissió bilateral entre la Generalitat i l’estat, i que expliqui els ‘dubtes de legalitat’ mostrats pel govern espanyol.\nLa comissió bilateral és el pas previ a la presentació d’un recurs d’inconstitucionalitat si, en el termini de sis mesos, no s’aconsegueix d’arribar a un acord entre les dues administracions. En el cas de la llei de pressupost de la Generalitat per al 2019, el govern espanyol s’ha mostrat en desacord amb l’article 34 i amb diverses disposicions addicionals, les quals fan referència al règim retributiu del personal laboral de l’administració autonòmica i els llocs de feina del cos de metges forenses adscrits als instituts de medicina legal i ciències forenses, entre més.\nEn el cas de la llei de mesures fiscals, de gestió administrativa i financera i d’organització de la Generalitat, més coneguda com a llei d’acompanyament al pressupost, les discrepàncies afecten la llei de coordinació de policies locals i diversos aspectes de la regulació de caça. Afecta també la disposició que amplia les prestacions del pla de salut bucodental a la població vulnerable, sigui per motius de salut o per la seva situació socioeconòmica. Així mateix, estableix que s’igualaran els complements específics dels odontòlegs d’atenció primària als percebuts pels facultatius especialistes.


Llagostera Ràdio - La Creu Roja a Girona disposa d'un nou vehicle tecnològic per casos d'emergències\nLa Creu Roja a Girona disposa d'un nou vehicle tecnològic per casos d'emergències\nEl nou vehicle tecnològic de la Creu Roja. / Foto: Creu Roja\nArticle Anterior La platja Torre Valentina de Calonge i Sant Antoni aconsegueix la primera certificació 'Green Beach' de Catalunya\nSegüent Article Bellcaire d'Empordà aixecarà la suspensió del projecte per fer un aeròdrom\nEl vehicle de la Creu Roja està dotat d’un equipament de tecnologia avançada integrat amb sistemes de comunicacions i equips de xarxa Wi-Fi pròpies.\nEn cas d’emergència, l’equip professional de persones tècniques i voluntàries de la Creu Roja o d’altres cossos d’emergències intervinents tindran l’accés garantit gràcies a la xarxa de transmissió de dades que incorpora el nou vehicle, tant a través dels equips de ràdio, dels quals la Creu Roja disposa d’una de les majors xarxes desplegades a tot l’estat, i també de tecnologia mòbil, i de les connexions via satèl·lit.\nAltres equipaments o commodities integrats, permeten, a més, la càrrega d’aparells mòbils, un requeriment altament sol·licitat en situacions reals d’emergència, o la gestió in situ de la comunicació interna i amb els mitjans inherents a una emergència.\nA més, altres serveis del vehicle permeten emetre avisos a la població per megafonia o de gaudir d’autonomia pròpia en el subministrament elèctric.\nAmb aquest nou vehicle es pretén donar l’equipament òptim per a poder coordinar les accions dels efectius de Creu Roja de manera encara més eficient dins del sistema de Protecció Civil de Catalunya, del qual la Creu Roja en forma part dins del grup logístic que depèn de la Direcció General de Protecció Civil.\nD’aquest sistema en formen part també, altres cossos de seguretat i emergències, com Bombers, el Servei d’Emergències Mèdiques, Mossos d’Esquadra o els Agents Rurals.\nPer poder posar aquest vehicle en funcionament, la Creu Roja ha programat per aquest dissabte, 26 de Gener a Palamós un curs de formació, adreçat al voluntariat i personal tècnic de la Institució de les comarques de Girona, que té com a objectiu dotar-los de les competències i habilitats necessàries per poder utilitzar els recursos que ofereix el nou “Centre Mòbil d’Operacions” de Creu Roja.


Estudi COnV-ert, el plasma convalescent per frenar la COVID-19 « EpidemiXs Studies\nL’administració precoç de plasma convalescent en persones majors de 50 anys amb malaltia COVID-19 lleu o moderada pot frenar la progressió de la malaltia i disminuir la severitat dels seus símptomes\nSi compleixes els tres següents criteris, pots ser apte per a l’estudi. Participa! Ajuda’ns!\n1. Positiu en COVID-19\n2. Edat ≥ 50 anys\nEl Dr. Oriol Mitjà comenta l’estudi COnV-ert, que té com a objectiu disminuir símptomes de la COVID-19 i la severitat de la malaltia.\nSi tens qualsevol dubte, contacta amb els investigadors trucant al telèfon 634 755 945 o enviant un correu electrònic a estudicovid19@flsida.org\nTítol: Plasma for Early Treatment in Non-hospitalised Mild or Moderate COVID-19 Patients.\nInvestigadors principals: Oriol Mitjà i Bonaventura Clotet.\nCentres d’implementació: Centres de la regió sanitària de Bages-Berguedà, Barcelona, Metropolitana Sud i Metropolitana Nord. A la Catalunya Central, a les persones que compleixin els requisits se’ls farà el tractament al CUAP Bages i a les Urgències de l’Hospital Sant Bernabé de Berga.\nPoblació d’estudi: Persones de 50 anys o més que hagin obtingut un resultat positiu de COVID-19 mitjançant una prova PCR o un test ràpid d’antígens i que tinguin símptomes que no requereixin hospitalització des de fa menys de 7 dies.\nTipus d’estudi: Assaig clínic prospectiu, aleatoritzat i doble cec.\nDisseny: Estudi aleatoritzat, en què hi haurà dos grups de tractament que, de manera addicional a la teràpia pautada pel seu professional mèdic per a la COVID-19, rebran plasma convalescent o placebo. L’assignació a un grup o a l’altre serà aleatòria. Es tracta, a més, d’un estudi de doble cec en el qual ni l’equip investigador ni el participant sabran a quin grup pertany aquest últim.\nMètodes: Els dos tractaments (plasma convalescent i placebo) s’administren mitjançant una infusió endovenosa d’uns 30-40 minuts de durada en un àmbit hospitalari. L’administració es realitzarà en el primer dia de l’estudi, després de comprovar la compatibilitat del grup sanguini.\nObjectiu principal: Avaluar l’eficàcia i la seguretat del tractament amb plasma convalescent en persones majors de 50 anys amb malaltia COVID-19 lleu o moderada no hospitalitzades.\nContext científic: La malaltia del coronavirus 2019 (COVID-19) és una infecció respiratòria causada pel virus SARS-CoV-2. La propagació descontrolada del coronavirus SARS-CoV-2 ha generat una emergència sanitària sense precedents que exigeix el desenvolupament urgent de noves estratègies per protegir la població, principalment a aquelles persones amb més risc.\nEl plasma convalescent és donat per persones que han superat la COVID-19 i contenen anticossos contra el virus SARS-CoV-2.\nLa teràpia amb plasma s’ha utilitzat per tractar moltes afeccions i és segura. La teràpia amb plasma convalescent podria ser molt útil per a tota la població, principalment per a aquelles persones de més edat o amb factors de risc per desenvolupar complicacions de la COVID-19.


Mesures naturals per la reducció del risc d'incendis\nCalen noves mesures de re-equilibri que redueixin el risc davant dels incendis que afecten els boscos sense cap mena de gestió (o pitjor, amb una gestió errònia).\nEl risc d'incendis és un índex que pot variar depenent del tipus de bosc (pinedes, alzinars, rouredes, bosc de ribera, etc), de l'estat del mateix i, també sobretot de segons quina gestió es faci sobre el terreny.\nPerò abans de posar-se a treballar, cal informar-se bé sobre el funcionament dels boscos i els incendis :\nDes d'antic, el bosc mediterrani (alzinars i rouredes) ha estat talat per a obtenir fusta i carbó, però va ser substituït per pinedes, especialment de pi blanc, que creixen més ràpidament, però malauradament també cremen més fàcilment. Feu aquest senzill experiment : proveu a intentar cremar unes fulles de pi i unes altres de roure i comproveu quina crema més fàcilment.\nA més un bosc en equilibri, de forma natural contindria els elements que controlen el creixement excessiu de la vegetació : els propis animals herbívors salvatges, i amb cost zero.\nActualment però, ens trobem en la paradoxa de tenir : per una banda un tipus de bosc (pinedes) que creix més ràpid, crema més i per l'altre banda, hi ha una manca d'animals herbívors, sobretot els grans herbívors. I a sobre de tot, s'ha d'invertir i malbaratar diners en mà d'obra i maquinària per treure la vegetació excessiva.\nEn resum, no seria el més lògic ...... intentar tornar a tenir un veritable bosc mediterrani i en equilibri ?\nAssessorem sobre algunes mesures bàsiques i naturals per la reducció del risc:\n- 1) Afavorir la recuperació del bosc mediterrani: Reduir el nombre excessiu de pins - Afavorir altres espècies arbòries com alzines, roures, arboç, etc - Realitzar plantacions d'arbres i arbustos autòctons.\n- 2) Restaurar les poblacions naturals d'animals herbívors, des dels petits com conills, llebres, fins als mitjans i grans, com cabirols, cérvols, etc. (veure apartat "Millora fauna").\n- 3) Utilitzar animals domèstics autòctons, com petits ramats d'ases, cavalls i vaques, en règim d'extensiu.\nI ..... cal veure l'entrevista Tv3-3/24 a Jordi Sargatal, biòleg naturalista. Xerrada magistral sobre el perquè dels incendis. Fa una defensa dels ramats i animals salvatges herbívors com a forma natural i efectiva per controlar el "combustible" del bosc i com a eina eficient per a la prevenció d'incendis.\nI .... cal llegir l'article de Benigno Varillas, sobre el paper dels herbívors salvatges contra els focs forestals.\n- Cada any que passa sense un incendi és una bona notícia, però també significa a la vegada que creix un 30% la massa de combustible forestal i que llavors s'està gestant un major incendi, si no es prenen mesures de reducció natural de la vegetació.\n- Fer un tallafoc amb mitjans mecànics i humans costa de 1.000 a 1.500 euros per hectàrea, mentre que fer-lo amb animals de pastura suposa una despesa de 40 euros per hectàrea. Per exemple, amb un ramat de vaques, estaríem parlant d'un cost de 200 euros per hectàrea i any, mentre que si es fa amb brigades mecanitzades pot pujar a mil euros. I si es fa amb herbívors salvatges el cost és de " 0 euros ".\n- El cost anual de fer una gestió forestal anti-incendis amb maquinària és d’uns 281 €/ha anuals en un horitzó temporal de 8 anys, mentre que les inversions d’adequació i el manteniment d'un ramat de vaques només és de 130 €/ha anuals, pel mateix període.\n- Exemples: - l'Ajuntament de Palau-Saverdera (Empordà-Girona) fa servir vaques per obrir franges de protecció contra els incendis, al voltant de nuclis urbans: veure notícia - Les vaques bomberes de Montserrat - Vaques al Parc Natural Montnegre-Corredor -\nOvelles Ase Vaca de l'Albera\nVaques a Montserrat : fotos del mateix lloc abans i desprès de la pastura contínua de les vaques


Viaranys: Volta a na Costitxa II\nVolta a na Costitxa II\nTornem per la zona de la mola de na Costitxa. En el mes de març de 2014 ja hi anàrem amb els companys Fernando i Tomeu C.\nAvui realitzem un recorregut quasi igual amb la variant que pugem a la Mola de na Costitxa, visitem una altra esquerda que es troba damunt el Corral de les Cabres i retornem per un camí força tapat de vegetació, per variar una mica. La descripció fins al Corral de les Cabres (WP-08), és la mateixa que la de la Volta per na Costitxa del dia 29/03/2014.\nJust a sobre del Corral de ses Cabres (WP-08) es localitza una altra esquerda o fesa a la qual s'hi arriba donant una mica de volta per l'esquerra d'aquesta construcció. Per accedir al seu interior, caldrà entrar ajupits a una mena d'estret passadís cova. Un cop dins, una enorme llossa plana es troba encavalcada damunt el crui. Després de visitar aquest curiós indret, retornem fins la cruïlla i agafem el camí de la dreta que ens condueix a un bonic pou amb una pica allargada (WP-09). Des del pou, prenem un camí que parteix en direcció sud/sud-oest. Al principi el sender és poc visible i molt brut de vegetació. És una pujada suau que en vint minuts escassos ens condueix per dins el bosc al camí de carro per on hem passat de bon matí, tancant el segon cercle d'aquest itinerari. Ara pel mencionat camí arribem al vial asfaltat, que en pujada cap al sud, ens mena de bell nou al punt on hem iniciat aquest bonic recorregut, l'abandonada cantera.\nDistància aproximada: 8,6 quilòmetres\nPujada acumulada: 541 metres\nAlçada mínima - màxima: 309 - 508 metres\nTemps efectiu sense parades: 3 hores i 6 minuts (Total: 4 hores i 36 minuts)\nExcursió realitzada el dia: 9 de maig de 2015\nComponents del grup: Pere, Biel Pomar i Josep\nObservacions: itinerari en general bo de fer però d'orientació complicada. Per baixar a la font de sa Coma, cal desgrimpar dos petits bots del torrent i creuar una cornisa un poc aèria.\nClica la imatge per veure l'àlbum de fotografies:\nPublicat per Josep Ferrer i Nos a 22:00\nBona voltete Josep, m'encanta aquest indret, y el seus racons.\n4 de juny de 2015 a les 23:16\nLa zona, tot i que es pot fer algunes variants, no pots deixar de visitar els indrets claus, com la maca font, el crui, el pas o el corral. Tot en conjunt és una maca excursió.\n5 de juny de 2015 a les 8:18\nHola Toni (Socay),\nTens tota la raó, és una volta molt completa amb moltes coses a veure i ben maques totes elles.\n5 de juny de 2015 a les 18:53\nConeixes bé aquest itinerari i estic totalment d'acord amb tu que s'ha de visitar la font i l'hort de Sa Coma, el crui de na Costitxa, el pas i el corral de ses Cabres, on també hi ha una curiosa fesa.\nMolt agraït pel teu comentari, salutacions i que gaudiu d'unes bones excursions.\n5 de juny de 2015 a les 18:57\nViaranys a la festivitat de Sant Bernat de Menthon...\nEl Morro de Cúber pels passos de sa Romana i de na...\nSa Cuina, pas des Fraguel, pas de s'Arboç i cova d...


Joan Manuel Serrat senyala José Luis Rodríquez Zapatero com el culpable del procés català\nJoan Manuel Serrat senyala José Luis Rodríguez Zapatero com el culpable del procés català\nAssegura que l'expresident socialista es va equivocar fent campanya a favor de Margall i exclamant que: «els catalans podrien ser el que volguessin»\nper Redacció dimarts, 28 de novembre 2017 - 13:16h | Actualitzat a 28/11/2017 14:10h\nImatge de Serrat durant la seva entrevista a 'Salvados'. | La Sexta\nJoan Manuel Serrat era un dels protagonistes de l’últim programa de ‘Salvados’ a La Sexta. El cantautor català apareixia en un programa que versava sobre el procés català i que també comptava amb la presència de Zapatero i Mas.\nPrecisament sobre l'expresident socialista va parlar molt Serrat. Segons ell, el veritable responsable d'encendre la flama independentista va ser Zapatero.\nI és que argumenta que el de Lleó va obrir «la caixa de Pandora fent campanya a favor de Pasqual Maragall. Va dir que els catalans podríem ser el que volguéssim». Així doncs, Serrat defensa que aquestes paraules van motivar l'inici del procés, un moviment que ha «col·lapsat l'agenda política».\nMolt crític amb l'independentisme\nAquesta no és la primera vegada que Serrat es mostra contrari al procés català en públic. L'artista no dubta mai a donar la seva opinió per molt criticada que sigui. Abans que es produís l'1-O, l’artista català afirmava: «el referèndum no és transparent i ha creat una gran fractura social a Catalunya». A més el cantautor puntualitzava: «La convocatòria del referèndum a Catalunya no és transparent perquè està creada amb una llei elaborada pel Parlament, però a esquena dels altres membres del Parlament».\nSerrat ja deixava clar aleshores que ell està a favor dels referèndums, però no com l’ha fet la Generalitat. «S'han fet aquestes lleis d'un dia per a un altre, sense discussions, sense que hi hagués unes esmenes. Aquest tipus de referèndum a mi no em dóna la sensació que pugui representar ningú», afirmava.\nEl cantautor també es mostrava crític amb la Generalitat, a la qual exigia que: «abandoni la seva actitud sectària i proselitista i que, abans d'enviar a tots els catalans al limb de la terra promesa de la independència, els expliqui els costos que representarà anar al cel».


El número dos de Gürtel admet que va rebre pagaments d’empresaris per treballs que va fer per al PP valencià | Espanya | EL PAÍS Catalunya\nEl número dos de Gürtel admet que va rebre pagaments d’empresaris per treballs que va fer per al PP valencià\nL'empresari no arriba a un acord amb la Fiscalia però diu que explicarà “la veritat” després de la suspensió de dos dies del judici per la caixa b del partit\nMadrid 19 GEN 2018 - 13:20\tCET\nPablo Crespo respon a les preguntes de la Fiscalia per la trama Gürtel valenciana. VÍCTOR SÁINZ\nPablo Crespo, considerat número dos de la trama Gürtel i gerent de les empreses del seu cap, Francisco Correa, ha reconegut aquest divendres a l'Audiència Nacional que empresaris valencians els van pagar els treballs que van fer per a les campanyes electorals del PP de la Comunitat Valenciana. També ha manifestat que una part d'aquests treballs els va pagar el partit amb diners en efectiu i que aquests fons van anar a parar íntegrament a la caixa b de les empreses de Correa. L'empresari no ha arribat a un acord amb la Fiscalia en el judici de la caixa b del PP valencià després dels dos dies de suspensió, tot i que el seu advocat ha assegurat que contestaria "la veritat" a totes la parts que li facin preguntes i ha apuntat directament a l'exdirigent del PP valencià Ricardo Costa.\nL'empresari ha afirmat que el principal encarregat de l'empresa d'esdeveniments Orange Market, Álvaro Pérez, el Bigotes, va rebre molta pressió d'ell i de Correa per cobrar els diners que li devia el PP per les campanyes del 2007 i el 2008. "El senyor Pérez em deia que estava fent gestions amb tots ells i no sé si gestions directes o indirectes amb el president de la Comunitat Valenciana, el senyor Camps", ha recordat a preguntes de la fiscal del cas, Myriam Segura.\nCrespo ha manifestat que Álvaro Pérez, creatiu d'Orange Market, tenia “moltíssima relació”, segons li va dir, amb gent del PP valencià. “Em parlava de la relació amb el senyor [Francisco] Camps [expresident de la Generalitat Valenciana], el senyor [Ricardo] Costa [exsecretari general del PP valencià], el senyor [Vicente] Rambla [exvicepresident regional], la senyora [Adela] Pedrosa [senadora i alcaldessa d'Elda], amb tots els membres de l'executiva del partit, amb consellers, amb els presidents provincials del PP. La seva feina era la captació de negoci i el PP era el millor client que tenia Orange Market”, ha relatat a preguntes de la fiscal Myriam Segura.\nCrespo apunta directament a Ricardo Costa, antic número dos del PP valencià. Al seu parer, Costa els va dir que es cobressin el deute que el PP tenia amb ells amb facturació falsa a empresaris. “[Costa] ens va dir que no tenien diners per pagar les factures i que l'única solució era que facturéssim a determinats empresaris en lloc d'ells, em fa la sensació que ni el mateix Costa sabia quins empresaris. La resposta va ser que a mi la solució no m'agradava, vaig intentar negar-m'hi i em va dir que no hi havia una altra solució, em va dir que era fer-ho així o no cobrar, vaig parlar amb Correa i vam acceptar fer-ho així, perquè l'alternativa era el concurs de creditors i el tancament de l'empresa".\nL'empresari ha reconegut, a més, que un dels empresaris que van pagar els actes de campanya el 2007 i el 2008 va sufragar un acte en període ordinari de l'expresident de la Generalitat Valenciana Alberto Fabra a Alacant.\nEl número dos de la trama ha afirmat que no recorda si en aquestes campanyes es va donar un pressupost al PP. “Jo no l'he vist, però això no vol dir que no s'hagi passat un pressupost, i el normal és que l'òrgan del partit que havia d'aprovar la despesa sabés” el que havia de pagar, ha manifestat Crespo a preguntes del jutge José María Vázquez Honrubia. “En les campanyes polítiques la dinàmica és que es comença per una despesa i s'acaba amb aquesta despesa multiplicada per 1,5 o per 2, el frenesí de les campanyes i les enquestes fa portar campanyes més grans, amb més despeses i més publicitat, i en aquests casos hi ha un encàrrec verbal, un acte més gran, més falques de ràdio en horari de més audiència…”, ha explicat.\nLa Fiscalia Anticorrupció havia acollit amb escepticisme la decisió de Crespo i Álvaro Pérez, El Bigotes, lloctinents del cervell de la trama Gürtel, Francisco Correa, d'admetre a l'últim moment que la seva empresa d'esdeveniments Orange Market va rebre 3,4 milions d'euros en diner negre del PP valencià per actes de campanya electoral i d'altres en període ordinari.\nDesprés de la confessió de Correa, Crespo i Pérez van demanar dimecres la suspensió del judici per aquesta peça del cas Gürtel per canviar d'estratègia de defensa i reconèixer els fets a canvi d'una rebaixa en la petició de pena, de 22 i 27 anys de presó respectivament, per delicte electoral, de falsedat documental i contra la hisenda pública. La Fiscalia va advertir que només rebaixaria la pena si la confessió era completa.\nFonts del ministeri públic van assegurar que l'oferta dels processats arribava tard, i que qualsevol rebaixa en la petició de condemna es farà en tot cas al final de la vista oral. De moment “no hi ha cap pacte” de conformitat amb Crespo i el Bigotes, a la presó des del febrer després de la sentència de l'anomenat cas Fitur, una de les peces valencianes de les deu que componen el macrosumari Gürtel.


Els ciutadans tenen dret a tota la informació dels jocs i a ser consultats | Notícies TGN - Notícies de Tarragona Diari Digital\nPer Pau Ricomà. Actualitzat el 08/11/2016\nQualsevol persona que hagi seguit amb una mica d’atenció l’evolució dels preparatius dels Jocs del Mediterrani, no es pot sentir del tot sorpresa per l’ajornament. Cap de les dates previstes al pla director s’estava complint, l’estat no havia fet les inversions que es preveien i els patrocinis per cobrir el pressupost operatiu estaven molt allunyades del que es necessita. La constatació que anàvem directes al precipici, per culpa d’uns gestors que han comès l’errada de confiar per enèsima vegada en un govern espanyol que per enèsima vegada ha deixat Tarragona a la cuneta, no treu la sensació d’abatiment col·lectiu. No ens en hem sortit.\nEl pacte municipal entre PSC-PP-Unió per no aixecar catifes, ha esdevingut inútil als pocs mesos de la seva concreció. A més del mal gust de boca i de les reaccions que ha provocat entre les bases socialistes, s’ha demostrat la seva inutilitat pràctica. No ha servit per assegurar els Jocs, que era el seu objectiu.\nEl que es planteja ara -el president del CIJM diu que a petició de Tarragona i l’alcalde de Tarragona diu que a proposta del CIJM- és ajornar la celebració dels Jocs fins el 2018. I el que ens sap més greu és que l’alcalde Ballesteros no ens digui que abans de proposar/acceptar aquesta opció ha fet una avaluació dels costos. No ens ha esclarit quan de més pujarà la factura dels Jocs. Podem partir d’algunes referències, com el pressupost d’un any d’organització com l’actual, en que les despeses pugen més de 5 milions, als que suposem que s’hi haurà d’afegir algunes factures, com la indemnització a Port Aventura, que a través del Corte Inglés havia guanyat un contracte de més de 5 milions. Esperem que les empreses patrocinadores no entenguin que la seva imatge ha quedat perjudicada i no demanin danys i perjudicis, però no crec que vulguin tornar a retolar la seva publicitat de franc. D’altra banda, tenim el cost de reutilitzar els objectes promocionals amb la imatge de “l’entranyable” Tarracus.\nSembla increïble que l’alcalde hagi acceptat un canvi de dates sense valorar el cost afegit que suposarà per la ciutat. Encara més increïble, fins i tot ofensiu, és que a la pregunta de qui pagarà els sobre cost que ell s’ha negat a avaluar, l’alcalde digui que el pagarà algú o altre però que segur que Tarragona no. Donades les circumstàncies, aquesta suficiència, més que tranquil·litat, dóna la sensació que no sap per on navega.\nEstem davant, doncs, d’una canvi de condicions contractuals que no és neutre. Té efectes reputacionals i econòmics, a més situa Tarragona davant de nous riscos. És per això que entenem que els tarragonins tenen dret a què els demanem la seva opinió, a saber al detall dels costos i riscos de cada opció, a saber qui pagarà si la bola de neu dels diners que es necessiten segueix creixent. Amb dades a la mà, han de poder expressar la seva opinió en una consulta. No ens val dir que ja vam votar el 2015, està clar que en aquelles eleccions l’alcalde Ballesteros no va plantejar en cap moment un hipotètic ajornament dels Jocs.


Publicat a VIDEO NOTICIES FESTA MAJOR 2018\nRubí, subcampiona de la competició El Contenidor d’Or\nNo ha pogut ser. Rubí ha quedat en segona posició al concurs El Contenidor d’Or impulsat per Ecovidrio. La ciutat ha aconseguit augmentar el reciclatge de vidre en un 11,36% respecte del mateix període de l’any passat, però no ha estat suficient per aconseguir superar la guanyadora Vilafranca del Penedés, que ha registrat un increment del 24,73%. El bronze ha estat per a Granollers (11,19%).\nUn ‘room escape’ o un laboratori d’invents seran algunes de les accions que es portaran a terme durant la segona fase de la campanya Recicla!Posa colors a la ciutat. Un projecte al qual s’han adherit totes les escoles de la ciutat i que s’adreça a estudiants des de P3 a 2n d’ESO.\nEls rubinencs donen 63 tones de roba usada per a finalitats socials\nDurant el primer semestre de l’any, l’ONG Humana ha recollit a Rubí un total de 63.171 quilos de roba usada, és a dir, un 3,91% més respecte del mateix període de l’any anterior.\nRubí és el municipi que menys recollida selectiva fa de la comarca\nRubí és el municipi del Vallès Occidental que menys recollida selectiva fa. Així ho reflecteix el balanç de les dades estadístiques de residus municipals de l’any 2016, presentat fa uns dies pel director de l’Agència de Residus de Catalunya (ARC), Josep Maria Tost.\nProp de 750 joves aprendran a allargar la vida útil dels objectes\nEntre l’1 i el 20 de juny, els alumnes de 6è de primària i 1r d’ESO, faran petites sessions de mercats d’intercanvi d’objectes de segona mà i de treballs manuals. L’activitat, que celebra la seva segona edició i ha estat programada pel Servei Educatiu de Residus, pretén promoure una idea de consum responsable i més sostenible, a través de l’allargament de la vida útil dels objectes.\nRubí millora hàbits de reciclatge però continua per sota del 30%\nRubí continua sent la població amb pitjor percentatge de recollida selectiva de la comarca. Segons les dades del Consorci de Residus del Vallès Occidental, el nivell de reciclatge de 2016 ha estat del 29,58%, un punt i mig superior a l’any anterior. Tot i així, Rubí és l’única ciutat que ha aconseguit incrementar el seu percentatge de reciclatge a totes les seccions de la recollida selectiva.\nGuia per gestionar correctament els residus generats durant el Nadal\nUna de les conseqüències inevitables de períodes com el Nadal és l’acumulació a casa de tot tipus de residus: menjar, envasos, embolcalls i, fins i tot, els arbres. De fet, segons el Consorci per a la Gestió de Residus del Vallès Occidental, generem durant aquestes vacances un 3% més de residus que la resta de l’any. L’ens recorda alguns dels aspectes a tenir en compte per reciclar i reutilitzar tot allò que ens ha sobrat aquestes festes.


La Costa Daurada i l’Ebre redoblen la vigilància davant el pont i Torredembarra usa un dron | Notícies / Noticias Tarragona diari digital Tarragona21\nLa Costa Daurada i l’Ebre redoblen la vigilància davant el pont i Torredembarra usa un dron\nTanques de formigó barrant el pas en un dels accessos a la Pineda. Foto: Roger Segura\nEls municipis del litoral de la Costa Daurada i les Terres de l’Ebre intensificaran la vigilància policial pel pont del Primer de Maig amb el doble objectiu d’evitar l’accés a les segones residències i de garantir el compliment de les mesures de desconfinament.\nLa previsió de bon temps i les sortides d’adults per passejar o fer esport a partir de dissabte han portat les policies locals de municipis com El Vendrell, Torredembarra, Mont-roig o Alcanar a reforçar els controls. Així, com ja van fer per Setmana Santa alguns d’aquests municipis tornaran a col·locar tanques, establiran més controls estàtics i tornaran a fer volar drons per enxampar els infractors des de l’aire. L’objectiu, insisteixen, és minimitzar el risc de contagi de covid-19.\nA Calafell (Baix Penedès), aquest divendres es reforçarà la vigilància als accessos al municipi per evitar que hi accedeixi cap persona amb segona residència. El desplegament d’agents serà similar al que va haver-hi durant la Setmana Santa, però aquest cop no s’instal·laran tanques per bloquejar el pas dels carrers més turístics.\nL’alcalde, Ramon Ferré, apunta que setmanes enrere el confinament era més sever i recorda que ara hi ha veïns que necessiten circular per anar a la feina. Ferré preveu que el bon temps i els dies festius provocaran un «efecte crida», motiu pel qual reclama la col·laboració dels Mossos d’Esquadra i la Guàrdia Civil per supervisar els accessos.\nFerré lamenta que «no hi hagi consciència de la situació i dels riscos que es corren», en referència a les persones que van esquivar els controls durant la Setmana Santa per arribar al poble. Per això insisteix en blindar la vila i recorda que el nombre de contagis locals segueixen a l’alça, malgrat la tendència a conjunt de l’estat espanyol vagi a la baixa. Ferré tem que la corba ascendent de Calafell pot provocar un perjudici pels veïns de cara a aplicar la desescalada planificada pel govern central.\nPel que fa a l’accés a les platges, l’alcalde avisa que es reforçarà la presència policial per garantir que només l’utilitzen com a espai de passeig aquelles persones que viuen a un màxim d’un quilòmetre de distància. «Ja vam haver de posar multes per incompliments diumenge passat», avisa, mentre recorda que el bany està prohibit. En aquest sentit, insisteix en el temor que l’aigua pugui ser una via de transmissió de la covid-19.\nAl seu torn, aquest cap de setmana al Vendrell es desplegarà un dispositiu de seguretat que seguirà el patró del de Setmana Santa. Els agents es centraran en controlar els accessos al municipi, especialment a les zones més turístiques per evitar l’entrada de segons residents i visitants. En aquest sentit, al Vendrell sí que es preveu desplegar tanques en alguns punts estratègics. Pel que fa a les platges, de moment l’Ajuntament ha decidit mantenir-les tancades.\nTorredembarra incorpora un dron i Vila-seca manté el tancament a la Pineda\nA Torredembarra (Tarragonès) la Policia Local continuarà amb els controls que va implementar per Setmana Santa i s’ha reforçat amb els serveis d’un dron per tal d’observar i analitzar el comportament de la ciutadania. L’alcalde, Eduard Rovira, explica que el dispositiu s’ha adaptat a la nova situació de desconfinament. «Es tracta que la possibilitat de transmissió del virus sigui la mínima possible i per això vigilarem que la gent faci les sortides imprescindibles i amb la seguretat que toca», explica.\nA més, se seguirà incidint en controlar l’arribada de possibles visitants de segona residència, ja sigui amb els controls viaris o als supermercats –on també es controla que es respecti l’aforament permès. Segons Rovira, de l’anàlisi del consum d’aigua per Setmana Santa no es desprèn un gran increment de visitants al municipi, per la qual cosa confia que durant el pont aquesta mena de desplaçaments no es produeixin.\nA Vila-seca (Tarragonès), la Policia Local tornarà a activar el dispositiu de tancament del nucli de la Pineda, que combina barreres físiques i controls policials. Les tanques de formigó segueixen instal·lades en set punts, de manera que només es pot entrar i sortir del nucli pel passeig de Pau Casals. «No podem anar enrere en la lluita contra aquesta pandèmia i per això mantenim limitats els accessos a la Pineda. Ho fem per tal de controlar els desplaçaments i les segones residències», assenyala l’alcalde, Pere Segura.\nNou operatiu de control de circulació a Mont-roig\nDe la seva banda, la Policia Local de Mont-roig del Camp (Baix Camp) torna a posar en marxa un operatiu especial per evitar desplaçaments injustificats a primeres residències, en coordinació amb Mossos, Guàrdia Civil i les policies locals dels municipis veïns. En concret, es tallaran els accessos a la urbanització Bonmont, l’accés nord al Casalot, el camí Caseta Rellotge d’accés a la platja; a la urbanització Solemio, al carrer Alicia de la Rocha amb el pont de l’A-7, i als camins entre l’N-340 i la desembocadura de la riera Riudecanyes.\nEl regidor de Seguretat Ciutadana, Vicente Pérez, explica que el municipi té 22 urbanitzacions, moltes de les quals amb segones residències. En aquest punt és clau la col·laboració dels veïns habituals. «Com ja vam fer per Setmana santa intentem coordinar els controls per tal de fer embuts i colls d’ampolla, i posar-ho més complicat», explica. A més de controls presencials es tornarà a fer ús del dron per identificar possibles vehicles que vulguin esquivar aquests controls. El dispositiu també disposa d’un altaveu per tal d’emetre avisos als infractors.\nD’altra banda, el regidor apunta que encara «no està acabat de definir el que pot fer o no pot fer molta gent», de manera que preveuen moltes més sortides i més dificultats per controlar-les. Tot i això, Pérez insisteix que la Policia Local continua aturant i preguntant als vianants. El cap de setmana passat, explica, els agents van enxampar quatre famílies de segona residència que havien sortit a passejar.\nAlcanar i la Ràpita tornen a blindar-se\nEls principals municipis turístics de la costa de l’Ebre tornaran a blindar-se durant aquest pròxim cap de setmana llarg del Primer de Maig, tal i com ja ho van fer al llarg de la Setmana Santa. Les policies locals es preparen per tres jornades de treball a fons.\nA Alcanar (Montsià), per exemple, s’han reorganitzat els torns d’aquests dies laborables per concentrar esforços durant el cap de setmana. Es mantindran dos únics punts d’accés a les Cases d’Alcanar i Alcanar Platja, amb controls policials durant bona part del dia, i amb tota la resta d’accessos tancats. L’alcalde, Joan Roig, creu que aquestes mesures s’han de mantenir davant el «degoteig» de vehicles amb visitants o propietaris de segones residències de l’àrea metropolitana de Barcelona detectats els últims caps de setmana.\nTambé a Sant Carles de la Ràpita repetiran la mateixa fórmula utilitzada durant la Setmana Santa. S’habilitarà un únic accés al nucli urbà pel carrer Sant Josep -antiga N-340-, controlat permanentment per agents de la policia local. La resta d’entrades i sortides del poble romandran tancades i la policia local organitzarà controls mòbils a l’entorn dels supermercats i les zones més transitades de la població.\nA l’Ametlla de Mar (Baix Ebre), la policia local doblarà els torns aquest cap de setmana llarg. Es mantindran els talls de carreteres secundàries i els controls habituals a la rotonda d’accés a l’AP-7 o l’entrada de les urbanitzacions, principalment a l’entrada de Sant Jordi. Tot i això, però, en aquesta ocasió no està previst que s’estableixin tants controls en punts fixos sinó que s’incrementarà la vigilància dinàmica. L’objectiu, apunten, és garantir el correcte compliment de de les primeres mesures de confinament, amb la presència de menors i esportistes a l’espai públic.\n25/06/2019 El restaurant del vila-secà Eduard Xatruch entra al top 10 mundial i desbanca el Celler de Can Roca


PERE SÀBAT: Finestra Oberta: Camí de Downing Street?\nPublicat per Pere Sàbat a 21:51\nXisco Marín ha dit...\nHi ha una comparació que no aconsegueixo entendre mai. A Espanya (incloent Catalunya, perquè amb la llei a la mà, és lo mateix) i al Regne Unit, actualment, governa la mateixa ideologia: el centre-esquerre de ZP i el centre-esquerre de Brown. A Espanya i al Regne Unit hi ha una gravíssima crisi econòmica. A Espanya i al Regne Unit hi ha un partit de centre-dreta que actualment està a l'oposició: el PP de Rajoy i el Partit Conservador de Cameron. Perquè no passa lo mateix a Espanya que al Regne Unit? Perquè la ineptitud en temes econòmics de ZP solament és comparable actualment amb el de Brown. La meva pregunta és, la societat espanyola és tan curta que no entèn que quan una cosa va malament s'ha de canviar (cosa que sí han entesos els anglesos) o per contra, estam parlant també d'uns ineptes que dirigeixen el primer partit de l'oposició a Espanya (únic partit en tota la història de la democràcia espanyola que té l'honor d'aportar solucions vàlides a una crisi econòmica i que no solament ha aportat sinó que ha demostrat sense cap dubte al 1996)?? Els del PP a Espanya han d'aprendre molt dels conservadors del Regne Unit, sinó veig que seguiran estant a l'oposició i que la crisi no acabarà de moment.\n3 de setembre de 2009, a les 22:45\n4 de setembre de 2009, a les 22:24\n4 de setembre de 2009, a les 22:32


La Generalitat treballa perquè el Circuit de Catalunya segueixi com seu fixa de la Fórmula 1 - Diari de Girona\nLa Generalitat treballa perquè el Circuit de Catalunya segueixi com seu fixa de la Fórmula 1\n26·04·21 | 15:30\nFoto de família de la presentació del Fórmula 1 Aramco Gran Premi d'Espanya 2021 al Circuit de Barcelona - Catalunya · ACN\nEl conseller d'empresa i Coneixement, Ramon Tremosa, s'ha compromès aquest dilluns a fer tot el possible des del Govern perquè el Circuit de Catalunya-Barcelona continuï com a seu fixa de la Fórmula 1 i ha avançat la seva intenció de negociar contractes a més llarg termini quan se superi la pandèmia.\nDurant la presentació del Fórmula 1 Aramco Gran Premi d'Espanya 2021, que se celebrarà sense públic a les instal·lacions de Montmeló (Vallès Oriental) del 7 al 9 de maig, Tremosa ha afirmat que "el Govern donarà tot el seu suport perquè la Fórmula 1 segueixi en el Circuit de Barcelona-Catalunya" i que el seu interès és mantenir-ho com a seu fixa.\nAl seu judici, "si surts del calendari no saps quan podràs entrar de nou: cada vegada hi ha més ciutats, regions i països que saben l'extraordinari impacte i potencial que té un esdeveniment d'aquestes característiques".\nEn aquesta línia, el conseller ha dit que és necessari aprofitar la celebració del 30è aniversari d'aquesta instal·lació esportiva per "seguir mantenint una posició privilegiada" i "mantenir Barcelona com una cita fixa al calendari".\nEn aquest context, vol negociar "contractes de més llarg termini quan la situació es normalitzi".\nPer contenir la transmissió del coronavirus durant l'esdeveniment d'aquest maig, ha dit que es mantindran "estrictes mesures de seguretat" per les 2.000 persones que hi participaran.\nSegons Tremosa, per cada euro que s'inverteix en el Circuit de Catalunya es genera una tornada al PIB d'entre 7 i 10 euros.


Silo Apartment 13 Silo Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSilo Apartment 13-, Silo, Silo, Croàcia, 51515 - Veure al mapaSilo Apartment 13Veure més fotosVeure més fotosVeure totes les 20 fotos\nAl visitar Silo, vosté es sentirà com a casa a Silo Apartment 13, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Silo Apartment 13 ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com aparcament de cotxes, s'admeten animals de companyia. Gaudiu de les comoditats d'alta gama com ara piscina privada, banyera hidromassatge, aire condicionat, servei de despertador, escriptori per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Silo, faci de Silo Apartment 13 la vostra llar.